CELEX: 22021D0310
Language: sl
Date: 2018-09-21 00:00:00
Title: Sklep Skupnega odbora EGP št. 196/2018 z dne 21. septembra 2018 o spremembi Priloge XIII (Promet) k Sporazumu EGP [2021/310]

4.3.2021   
               
               
                  SL
               
               
                  Uradni list Evropske unije
               
               
                  L 75/33
               
            
         SKLEP SKUPNEGA ODBORA EGP št. 196/2018
         z dne 21. septembra 2018
         o spremembi Priloge XIII (Promet) k Sporazumu EGP [2021/310]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2017/373 z dne 1. marca 2017 o skupnih zahtevah za izvajalce storitev upravljanja zračnega prometa/izvajanja navigacijskih služb zračnega prometa in drugih funkcij omrežja za upravljanje zračnega prometa ter njihov nadzor, razveljavitvi Uredbe (ES) št. 482/2008, izvedbenih uredb (EU) št. 1034/2011, (EU) št. 1035/2011 in (EU) 2016/1377 ter spremembi Uredbe (EU) št. 677/2011 (1) je treba vključiti v Sporazum EGP.
                  
               
                     (2)
                  
                  
                     Izvedbena uredba (EU) 2017/373 razveljavlja Uredbo Komisije (ES) št. 482/2008 (2), Izvedbeno uredbo Komisije (EU) št. 1034/2011 (3) in Izvedbeno uredbo Komisije (EU) št. 1035/2011 (4), ki so vključene v Sporazum EGP in jih je zato treba razveljaviti v okviru Sporazuma EGP.
                  
               
                     (3)
                  
                  
                     Nekatere določbe Izvedbene uredbe (EU) 2017/373 izhajajo iz določb Mednarodne organizacije civilnega letalstva (ICAO), ki se uporabljajo le za (evropsko) regijo ICAO EUR, v katero Islandija zaradi svojega geografskega položaja ni vključena.
                  
               
                     (4)
                  
                  
                     Nekatere določbe Izvedbene uredbe (EU) 2017/373 se nanašajo na predpise EU, katerih področje uporabe je omejeno na (evropsko) regijo ICAO EUR in na (afriško) regijo ICAO AFI ter se ne uporabljajo na Islandiji.
                  
               
                     (5)
                  
                  
                     Islandija, ki se nahaja v (severnoatlantski) regiji ICAO NAT, se zavezuje, da bo izpolnjevala dodatne določbe za regijo ICAO NAT.
                  
               
                     (6)
                  
                  
                     Prilogo XIII k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Priloga XIII k Sporazumu EGP se spremeni:
            
                        1.
                     
                     
                        za točko 66xf (Izvedbena uredba Komisije (EU) št. 390/2013) se vstavi naslednje:
                        
                                    „66xg.
                                 
                                 
                                    
                                       32017 R 0373: Izvedbena uredba Komisije (EU) 2017/373 z dne 1. marca 2017 o skupnih zahtevah za izvajalce storitev upravljanja zračnega prometa/izvajanja navigacijskih služb zračnega prometa in drugih funkcij omrežja za upravljanje zračnega prometa ter njihov nadzor, razveljavitvi Uredbe (ES) št. 482/2008, izvedbenih uredb (EU) št. 1034/2011, (EU) št. 1035/2011 in (EU) 2016/1377 ter spremembi Uredbe (EU) št. 677/2011 (UL L 62, 8.3.2017, str. 1).
                                 
                              Za namene tega sporazuma se Izvedbena uredba uporablja z naslednjimi prilagoditvami:
                        
                                    (a)
                                 
                                 
                                    v Izvedbeni uredbi in njenih sprejemljivih načinih usklajevanja (AMC) oziroma navodilih je treba sklicevanja na določbe ICAO, ki se uporabljajo za regijo ICAO EUR, razumeti, kot da se ne zahtevajo za Islandijo, kadar Islandija izpolnjuje dodatne določbe za regijo ICAO NAT. Določbe za regijo ICAO NAT se lahko štejejo za sprejemljive načine usklajevanja in navodila za Islandijo;
                                 
                              
                                    (b)
                                 
                                 
                                    v Izvedbeni uredbi je treba sklicevanja na evropske predpise, katerih področje uporabe je omejeno na regiji ICAO EUR in ICAO AFI, razumeti, kot da se ne zahtevajo za Islandijo, razen kadar Islandija izrecno izjavi, da uporablja te predpise. Drugače se uporabljajo nacionalni predpisi ali veljavne določbe ICAO;
                                 
                              
                                    (c)
                                 
                                 
                                    drugi načini usklajevanja (AltMOC) ne bi smeli biti potrebni v primerih, ko Islandija izpolnjuje dodatne določbe za regijo ICAO NAT;
                                 
                              
                                    (d)
                                 
                                 
                                    v točki ATM/ANS.AR.A.025 Priloge II se v odstavku (b) za besedama ‚državam članicam‘ vstavi besedilo ‚, Nadzornemu organu Efte‘;
                                 
                              
                                    (e)
                                 
                                 
                                    v točki ATM/ANS.AR.C.050 Priloge II se v odstavku (e)(1) za besedo ‚Komisijo‘ vstavi besedilo ‚in Nadzorni organ Efte‘;
                                 
                              
                                    (f)
                                 
                                 
                                    v točki ATM/ANS.OR.D.005 Priloge III se v odstavku (c) za besedo ‚Komisiji‘ vstavi besedilo ‚oziroma Nadzornemu organu Efte‘;
                                 
                              
                                    (g)
                                 
                                 
                                    v točki ATM/ANS.OR.D.025 Priloge III:
                                    
                                                (i)
                                             
                                             
                                                v odstavku (c) se za besedo ‚Komisiji‘ vstavi besedilo ‚, Stalnemu odboru držav Efte, Nadzornemu organu Efte‘ ter
                                             
                                          
                                                (ii)
                                             
                                             
                                                v odstavku (e) se za besedo ‚Komisiji‘ vstavi besedilo ‚oziroma Nadzornemu organu Efte‘;
                                             
                                          
                              
                  
                        2.
                     
                     
                        točka 66wn (Uredba Komisije (EU) št. 677/2011) se spremeni:
                        
                                    (a)
                                 
                                 
                                    doda se naslednja alinea:
                                    
                                                „–
                                             
                                             
                                                
                                                   32017 R 0373: Izvedbena uredba Komisije (EU) 2017/373 z dne 1. marca 2017 (UL L 62, 8.3.2017, str. 1).“;
                                             
                                          
                              
                                    (b)
                                 
                                 
                                    točka (j) se črta;
                                 
                              
                  
                        3.
                     
                     
                        besedila točk 66wf (Uredba Komisije (ES) št. 482/2008), 66xb (Izvedbena uredba Komisije (EU) št. 1034/2011) in 66xc (Izvedbena uredba Komisije (EU) št. 1035/2011) se črtajo.
                     
                  
         
            Člen 2
            Besedilo Izvedbene uredbe (EU) 2017/373 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 22. septembra 2018 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 21. septembra 2018
            
               
                  Za Skupni odbor EGP
               
               
                  Predsednica
               
               Oda Helen SLETNES
            
         
         
            (1)  UL L 62, 8.3.2017, str. 1.
         
            (2)  UL L 141, 31.5.2008, str. 5.
         
            (3)  UL L 271, 18.10.2011, str. 15.
         
            (4)  UL L 271, 18.10.2011, str. 23.
         
            (*1)  Navedena ni nobena ustavna zahteva.